**Informácia**

o vybavených interpeláciách poslancov, ktoré boli prednesené

na pokračovaní XXV. zasadnutia Miestneho zastupiteľstva MČ Košice-Sídlisko KVP

dňa 06.09.2017

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V súlade s § 14 Rokovacieho poriadku Miestneho zastupiteľstva MČ Košice-Sídlisko KVP bola na pokračovaní XXV. zasadnutia MieZ dňa 06. 09. 2017 prednesená 1 interpelácia.

**57/2017** poslanec Martin Boritáš

Interpelácia v znení:

Interpelujem starostu MČ Košice-Sídlisko KVP a žiadam ho, aby zabezpečil spracovanie alternatívneho návrhu na zriadenie Senior klubu  v obvode KE-KVP I  v  priestoroch Drocárov park – piváreň pri ihrisku, po prípade v  iných priestoroch a  návrh predložil na najbližšie rokovanie MieZ MČ Košice-Sídlisko KVP.

Príloha :

Žiadosť o pridelenie priestorov pre Senior klub v obvode KVP I

od pani Ernestíny Szilágyiovej, Stierova 23, 040 23 Košice

**Odpoveď:**

Na Vašu interpeláciu v znení *„Interpelujem starostu MČ Košice-Sídlisko KVP a žiadam ho, aby zabezpečil spracovanie alternatívneho návrhu na zriadenie Senior klubu  v  obvode KE - KVP I*

*v  priestoroch Drocárov park – piváreň pri ihrisku, po prípade v iných priestoroch a návrh predložil na najbližšie rokovanie MieZ MČ Košice-Sídlisko KVP“* predloženú na pokračovaní XXV. rokovania miestneho zastupiteľstva dňa 06.07.2017, Vám odpovedáme nasledovne.

Z  obsahu predloženej interpelácie vyplýva, že sa nejedná o  interpeláciu, ale ide o žiadosť o vypracovanie koncepcie - spracovanie alternatívneho návrhu na zriadenie senior domu.

Príloha k interpelácii - žiadosť o pridelenie priestorov pre Senior klub v obvode KVP I od pani Ernestíny Szilágyiovej, Stierova 23, 040 23 Košice, bola podateľňou miestneho úradu zaregistrovaná a postúpená k riešeniu.

Spracovala:

JUDr. Balážová

Právne oddelenie

V Košiciach, dňa 05.09.2017